
Arte Contemporaneo ta sigui 
documenta bida y su medio 
ambiente. 

Si bo no ta compronde Arte 
Contemporaneo, probablemente 
bo no lo compronde e mundo 
cu nos ta bibando aden awendia. 


Eautor 









E can 

diNelson 


to 


Introduccion 


Ta un placer di por presenta e cuaterobranan 
literario aki, como parti di mi trabou artistico: 
"Inburgering como arte - Arte como inburgering". 

Mi a titula e serie "E canto di Nelson" inspira pa e 
obra: Les Chants de Maldoror (E canto di Maldoror) 
di Conde di Lautréamont, data 1869. Obra literario 
cu a ser considera e pilardi surrealismoy,ami, na mi 
turno, ta consider'e tambe un di e pilarnan di 
"inburgering" como arte. 

Den dje ta devela un forma intuitivo di e manera 
di observa mundo y na e mesun momento ta 
propone un paradox pa adaptacion di bida y 
creacion riba su mes, den un contexto geosocial 
nobo. Migrante... 

Mi a bin e isla aki di otro mundo, di otro mundo 
cultural, solamente cu no di e leu ey, pero 
igualmente di otro mundo,den otro mundo, 
bibando un constante "inburgering". 


E autor 












E canto 

diNelson 



Nota pa e lesado: 

E ilustracionnan y e contenidonan literario uza den 
e obra aki ta solamente contenido artistico y 
intelectual, nan nota pretendediofende ni di haci 
niun referencia cu lo involucra un di tres persona, 
ni tampoco influencia su interesnan estetico. 

Ta recomenda pa lesa e obra aki den posicion di 
feto, pa conecta cu e pensamento primario, liber di 
tur prehuicioyexpectativa, manera un baby di un 
luna...! 

No ta recomenda pa lesa e obra aki prome cu bay 
drumi; ni tampoco despues di come dos webo 
moli (di esunnan cu ta duna calma na e 
wowonan). 

Etelefonnan mestertaden mododi silencio, pero 
cu data ofwifi conecta; no lubida di instala un 
lesado di QR code, pasobra esaki sigur lo 
ta necesario. 

E obra aki ta di distribucion gratuito. 5i e lectorta 
desea di haya un certificado di autenticidad di e 
obra aki, contact e autory e lo laga bo sa e 
protocol pa haci esaki. 

Si Bo persona, despues di termina di lesa e obra aki, 
ainda tasigui sincompronde kico Arte 
Contemporaneo ta, sin duda Bo persona ta 
areocupa pa compronde arte mas,simplemente 
oke Bo mestersinti. 


E autor 







Costa poetico 



Esaki ta henter un actividad cu niun hende no sa con e ta sosode en realidad; tur 
locual ta ser bisa ta keda speculacion... B'a yega di puntra bo mes cualke 
momento ken sa di e multiple islanan chikito cu ta drumi anochi den lama habri y 

cu den dia bo no ta mira den e subibaha di e marea? 

Bo a yega di puntra bo mes cuanto rabo di nubia ta nace y muri djis den un 
bahada di solo di tanto inmensidad? Bo n' ta bira caweta pa mira y conoce e 
miyones di obheto cu ta cay for di espacio impactando den lama habri? Mi sa cu 
pa hopi hende tur esey no ta importante, pero pa mi e ta bal hopi. 

Ayera m'a bay contempla lama, interesa pa compronde e gradonan di 
profundidad di e awa y e cantidad di blauw, blanco y berde pa crea e berdadero 
tononan di aqua cu ta manifesta nan mes na cada costa, con nan ta varia entre 
nan dependiendo di e ora, e momento preciso cu ta tiña e oriyanan color biña 
suave, oro intenso, lila radiante y shinishi di tur sorto di tono...Tur di nan segun e 

mannan di holoshi ta drey rond. 




Costa poetico 



Anochi, asina cu e cusinchi touch mi cabes, e bay bin organico di e lama 
imaginario cu mi cama ta, ta cuminsa. Den mi soño mi ta completa e tripulacion 
cu mi amigonan imaginario y nos ta cuminsa nabega...Ta facil pa conkista 
continente, descubri costa nobo, pasa anochi den mangel, tunnel, cueba, te 

hasta porta di otro dimension pa sigui papia... 

Bo lo pensa cu mi ta loco! E unico palabracion cu nos organisacion secreto tin ta: 
no trece niun sorto di evidencia fisico na e teritorionan unda bo por cana, conoce 

y conta bo bisiñanan di nan como destino turistico nobo. 

Esnan motiva pa medio di plachi, storia y mapa falso ta purba yega, nan ta conta 
di e bientonan fuerte y e visionnan falso cu ta distrae nan na caminda. Lo bo no 
libra di e atakenan di animalnan mitologico, crea pa kibra palo di bela di cualkier 
boto. Mi no kier descurasha niun hende, pero t'ami so ta testigo di e costanan 

poetico ey. 




























































E shete puntonan cora 



Tur cos ta sosode den e fruteria, den e combersacion silencioso entre e frutanan, 
cu nos no por ni percibi, pero e t'ey si. E unico indicacion di cu algo por ta 
pasando relaciona cu henter e vrum vrum ey no ta ni sikiera orea mes ta 
reconoc'e, sino mas bien nanishi, cu loco loco ta cuminsa fiha presencia den e 

luga di cos cu bo no por ni touch ni gara. 

Tin mas di un, e ta bisa; pocopoco e ta cuminsa reconoce nan. E ta reconoce nan 
tur y e ta bisa: Shete... Y esey ta e number faborito di e curason cu ta biba den 
fase semanal, masha liga na marea di lama, na luna, pero mas tanto na e 
bientonan cu ta lastra e unico cos cu ta situ'e den espacio, e tin miedo di cay, 

trompica of maltrata su mes...! 

Noble, honesto, manera un chatiger y seductor e ta cana rond pocopoco den e 
luga, e curason ey, color cora cora dornasol masha vibrante, cu den su briyo ta 

crea refleho den e skinanan mas angular. 




E shete puntonan cora 



E granatapel, cu su compleho di a nace den tera cayente, ta soña cu friu, e kier 
core, pero e no tin pia. Manera un granat e kier rementa cu su radiante presencia, 
e kier caba cu tur cos cu e autosacrificio cu su nomber ta marca. Caba cu e cherry 
seductor cu ta aparece den e bebidanan mas caro, e strawberry cu ta bay para 
den e dessertnan di e hotelnan All Inclusive, e appel cu ta hunga pa tur dos 
ekipo, esun duro y esun moli, e tomati cu pa pecador cu e ta, ta bay para den 

pizza, salada y hamburger... 

E rabia di e granatapel tin tur hende plama den e luga. E curason inocente, seduci 
door di tur e holonan, no custumbra na cas cu e wega sensorial aki, no ta visualisa 
su peliger, e estado mas ficticio di sumision, e parafernalia arma pa esun cu ta 
sconde den un caha di palo y ta ricibi tur cos, e boa constrictor, cual cu su rosea 
di fruta lo come anochi e intensidad di mi color. Esey ta sosode casi tur dia di 
diamars pa diadomingo y dialuna e ta sosega... manera e rosea largo di shete 

punto na final di e annea aki. 

E pret'i wowo morocho 



Un mainta, shet'or pasa, mi a sinti cu mi tabata falta algo... Pero ainda sin sa ta 
kico, mi a laga tempo pasa haciendo mi cosnan di tur dia. Pushando e teclanan di 
mi mashin mi a dicidi di skirbi e storia aki. Mi no sa cuanto tempo a pasa, pero e 
sensacion a bini bek, mi a wak holoshi y tabata pasa di nueb'or di anochi caba y 

ainda mi no por a logra haya sa ta kico mi 
tabata sinti falta di dje. 

Ta hopi ora mi a bati riba nan, mi a pensa riba e teclanan y e letternan cu tabata 
purba sconde pa mi, entre e icononan di e pantaya, den e randnan scur di e 
diferente bentananan habri. Mi a dicidi di come dos webo moli, algo cu por a 

pone mi wowonan sosega un tiki... 



E pret'i wowo morocho 



Den e huki, casi entre e porta y e vloer, dos chincha dornasol ta bisa mi: Dicon 
dos webo moli...? Sorprendi cu mi por a mira nan, mi a hinca rudia, hasta mi a 
baha asina abou cu si mi lo a papia un tiki duro mi por a supla pone nan bula bay. 
Cu cautela y papiando masha pocopoco m'a bisa nan: Dos webo pasobra ta dos 
wowo mi tin... Dos webo pasobra paden nan ta blanco y geel... Blanco pa suavisa 
e color cora di esunnan di mi y geel pa lusa mi pret'i wowonan color bruin. Moli, 

pasobra si nan lo ta mucho duro, cos duro lo nan ta mira... 

Pa ora cu mi a caba cu mi splicacion, sin haya sa ainda ta kico mi tabata sinti falta 
di dje, ya nan tabata morto caba. Bida di e sernan microscopico ta mes vulnerabel 
cu un seconde... Ora cu mi a lanta fo'i riba vloer, mi a wak patras, anto mi ta mira 

mi mes ainda ta skirbiendo e cuenta aki. 




















































Un coleccion straño 



Un bleki ta lora bin den e gang di e supermercado, mi ta par'e cu mi hilchi di pia 
cu ta sali for di mi slof, comosifuera e no kier, pa mishi cu e vloer friu. Mi ta wak 
bon, mira e bleki, e unico cos cu mi ta logra lesa ta e palabra sardines... 

Mesora mi ta buk pa coy e bleki. Tin tiki cliente y no tin niun hende den e gang, 
mi ta sigui cana pa puntra, anto mi ta mira un persona di basta edad benta riba 
vloer. Mi ta core bay yud'e y e ta bisa mi: No worry, mi mes por lanta...! Te na e 
momento ey mi no por a saca afo si ta homber of muhe.Ta basta aña e tin, masha 
delega, cabey completamente blanco y, pa colmo, e tin asina hopi plooi 

cu bo n' por defini su rasgonan facial. 

N'e momento ey mi a sinti mi mes den un les di dibuho y anatomia humano, 
mirando su skelet fura cu cuero machica drey e dede pa yega na e trazjet pa logra 
apoyo; mientras pocopoco e ta pone su man robes plat riba vloer, cu su man 
drechi e ta wanta su rudia, manera pa e no kibra den dos pida, e otro ta cuminsa 
haci movemento pa los su mes fo'i vloer. E ta nenga pa mi yud'e djis cu un 
movemento sutil di su mirada, ey mi por a mira cu su pret'i wowo tabata casi 
blauw, e ta fiha mi cu un mirada yen di antiguedad. Mi ta hala un banda di biaha, 
pa mi no haci e momento mas tenso, disimuladamente mi ta drey bira y mi ta 
concentra riba e diferente cumindanan di lama den bleki cu tin den e tienda. 




Un coleccion straño 



Un bos hopi calmo ta bisa mi: mi ta acepta pa bo hiba mi mi cas. Sin duda ya nos 
tabata den mi auto caba, na caminda pa su cas... Drentando p'aki, saliendo p'aya, 
topando crusada y lorando skina, solo a bisa ayo y mi a cuminsa perde tur 

referencia di e luganan. 

Carga cu un caha yen di cos, mi a drenta den un cas hopi scur, cu holo hopi 
fuerte y straño pa mi, pero nada desagradabel. Mi a keda impresiona cu e tiki 
cosnan cu mi por a mira den e medio scuridad ey: flasco, reki, potret, ilustracion, 
cos cu el a nenga di mustra mi den detaye. El a uza e expresion aki: Bo a yega aki, 
pasobra bo tin e capacidad pa compronde existencia di leon di awa autista, di 
djindja cu ta tira laser, di pisca claustrofobico, clone di animal cu nos, pero ainda 

mi no por a mira nan den detaye. 

Mi a sali for di eynan impresiona, ansioso pa descubri mas. Mi no a tarda mas cu 
su siguiente mainta pa mi bolbe bishit'e; perdi, desorienta mi a yega, pero nada 
no tabata mescos mas, den un par di seconde mi a bin ripara cu tabata djis un 
contacto multidimensional di otro tipo y cu tur cos a pasa e momento 

cu bo ta dal un hap. 

